Califato ¾

Califato ¾ edo Califato 3×4 Andaluziako musika talde bat da. Bere abestiek Andaluziako musika tradizioko elementuak rock, elektronika eta punk bezalako genero modernoekin nahasten  dituzte.  Beren estiloari “folklore futurista” deitu diote. 

Euren abestietan sorterriari buruzko aipamen ugari egiten dituzte, eta joera andaluzista nabarmena dute. Kultura eta idiosinkrasia flamenkoa berrasmatzen dituzte "errespetuzkoa eta lotsagabea" den ikuspegi batetik. Haien abestien letrak, baita izenburuak ere, Êttandâ pal andalûh liburuan idatzita daude. Ideia horiek taldeak argitaratutako manifestu batean islatu ziren.

Biografia 
Musikan, eta bereziki, folk musikaren eta elektronikaren fusioan interesa zuten ezagun talde gisa hasi ziren. Aznalcóllarreko landetxe batean elkarrekin oporrak hartu ondoren, sei kanturekin itzuli ziren, eta ondoren euren lehen EPa izango zen L 'ambôccá (2018) lanean bildu zituzten.  Ondoren, Sevillan egoitza duen Breaking Bass Records diskoetxearekin (eta kolektiboarekin) kaleratu zuten albuma, eta talde gisa batu ziren formalki.

Califato ¾-ren musikak reggae, musika psikodelikoa, musika elektronikoa, hip hop, sevillana eta bestelako folklorearen ezaugarriak batzen ditu, eta baita  Andaluziako Aste Nagusiko prozesio martxak ere.   Beren abestiek kultur erreferentzia ugari biltzen dituzte: Kurt Savoy-en western txistuak, Genesis P-Orridgeraino eta found sounds, hala nola, metxero baten zarata edo edari nahasi batean isurtzen den izotza. Haien ustez «dena nahasteko aurreiritzirik eza da. Ez dago goi edo behe kulturarik, dena batera dago. Eta denak dira erreferentziak. Hori aldarrikatzen dugu guk». 

Kalifato ¾ izenak Andaluziako tradizio eta historiarekin du zerikusia. Andaluziako iraganarekin lotuta dago "Kalifatoa". Gainera, haien artean, Chaparrori, kalifa ezizena jarri zioten bizar luzeak utzi zituenean.  3/4 konpasa ('hiru bider lau' ahoskatua, ez 'hiru laurden')  flamenkoaren konpasetako bat da, 6/8 eta 12/8rekin batera.

2020an BBK (Bilbo), Sònar (Bartzelona) eta Sound Isidro (Madril) jaialdien line-uparen parte gisa iragarri ziren, koronabirusak eragindako pandemiak bertan behera utzi aurretik. Bere azken diskoa, La Contraçeña, 2021eko otsailaren 28an argitaratu zen, Andaluzia Egunean.

Kideak 

 'The Gardener' Manuel Chaparro, ahotsa

 'Esteban Bove', Esteban Espada, baxua

 'S Curro', Curro Morales, gitarra eta ahotsa

 Rosana Pappalardo, ahotsa

 'Serokah' Sergio Ruiz, teklatuak

 Guille Iniesta, gitarra flamenkoa eta zuzeneko musikaria

 Lorenzo Soria (elektronika)

 'Diogenes digitala' Diego Caro, proiekzioak

Diskografia

Albumak eta EPak 

 L'ambôcca (2018)
 Porte de la Cânne (2019)
 In bûcca and câttura, EP (2020)
 Ruina, EP (2020)
 La Contraçeña(2021)

Bakarkakoak 

 Camino de Aghmat (2019)
 Buleríâ del aire acondiçionao (2019)
 Fandangô de Carmen Porter(2020)
 Çambra del Huebê Çanto (2020)
 La bía en roça(2021)
 Te quiero y lo çabê (2021)

Erreferentziak

Kanpo estekak 
 Califato 3/4ren webgunea 
 Califato 3/4ren Denda 
 Califato ¾ BandCamp-en
 Califato ¾ Facebooken
 Califato 3/4 Instagram-en
 Califato ¾ SoundCloud-en
 Califato ¾ YouTuben

2010eko hamarkadako musika taldeak
Andaluziako musika taldeak